Il-Kummissjoni Ewropea - Stqarrija għall-istampa Komitoloġija: Il-Kummissjoni tipproponi aktar trasparenza u responsabbiltà fi proċeduri għall-implimentazzjoni tal-liġi tal-UE Strasburgu, I-14ta' frar 2017 Il-Kummissjoni qed twettaq il-wegħda tal-President Juncker fid-diskors tiegħu dwar l-Istat tal-Unjoni f'Settembru 2016 meta huwa stqarr li, ."Mhuwiex xieraq li meta l-pajjiżi tal-UE ma jkunux jistgħu jiddeċiedu bejniethom dwar il-projbizzjoni tal-użu tal-glifosat fl-erbiċidi, il-Kummissjoni tiġi kostretta mill-Parlament u mill-Kunsill biex tieħu deċiżjoni Għalhekk aħna se nibdlu dawn ir-regoli." Il-pakkett ta' erba' emendi fil-mira se jtejjeb it-trasparenza dwar il-pożizzjonijiet meħuda mill-Istati Membri, jagħti lok għal aktar gwida politika, u jiżgura aktar responsabbiltà fil-proċess tat-teħid tad- deċiżjonijiet. L-erba' miżuri proposti huma: bidla fir-regoli tal-votazzjoni fl-aħħar stadju tal-proċedura tal-komitoloġija (il-Kumitat ta' Appell), b'tali mod li jiġu kkunsidrati biss il-voti favur jew kontra att; dan se jnaqqas l-użu ta' astensjonijiet u l-għadd ta' sitwazzjonijiet fejn il-Kumitat ma jkunx jista' jieħu pożizzjoni u l- Kummissjoni tkun obbligata li taġixxi mingħajr mandat ċar mill-Istati Membri; l-involviment tal-Ministri nazzjonali billi jippermetti lill-Kummissjoni tagħmel it-tieni rinviju lill-Kumitat ta' Appell fil-livell Ministerjali jekk l-esperti nazzjonali ma jieħdux pożizzjoni; dan se jiżgura li deċiżjonijiet sensittivi jiġu diskussi fil-livell politiku xieraq; żieda fit-trasparenza tal-votazzjoni fil-livell tal-Kumitat ta' Appell bil-pubblikazzjoni tal-voti tar-rappreżentanti tal-Istati Membri; l-iżgurar ta' kontribut politiku billi jippermetti lill-Kummissjoni tirreferi l-kwistjoni lill- Kunsill tal-Ministri għal Opinjoni jekk il-Kumitat ta' Appell ma jkunx jista' jieħu pożizzjoni. Is-sistema tal-komitoloġija taħdem sew għall-biċċa l-kbira tad-deċiżjonijiet. Madankollu, f'għadd ta' każijiet ta' profil għoli u sensittivi f'dawn l-aħħar snin l-Istati Membri ma kinux kapaċi jsibu l- maġġoranza meħtieġa biex jivvotaw favur jew kontra ċerti abbozzi ta' atti, l-hekk imsejjaħ xenarju ta' "ebda opinjoni". F'dawn il-każijiet, ir-responsabbiltà li tittieħed deċiżjoni finali taqa' f'idejn il- Kummissjoni, l-obbligu li tittieħed deċiżjoni mingħajr appoġġ politiku ċar mill-Istati Membri. Fl-2015 u l-2016, il-Kummissjoni kienet legalment obbligata tadotta 17-il att li kienu jikkonċernaw l- awtorizzazzjoni ta' prodotti u sustanzi sensittivi bħall-glifosat jew l-organiżmi ġenetikament modifikati (OĠM), minkejja li l-Istati Membri ma jistgħux jieħdu pożizzjoni la favur u lanqas kontra d-deċiżjonijiet. Din il-proposta tħabbret bħala waħda mill-inizjattivi l-ġodda ewlenin fil-Programm ta' Ħidma tal- Kummissjoni għall-2017. Hija se tiġi trażmessa lill-Parlament Ewropew u lill-Kunsill. Għal iktar informazzjoni: Mistoqsijiet u tweġibiet: Riformi tal-Proċedura ta' Komitoloġija Il-Programm ta' Ħidma tal-Kummissjoni 2017 Abbozz ta' Regolament Ir-Reġistru tal-Komitoloġija Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Komitolo_ija__Il-Kummissjoni_tipproponi_aktar_trasparenza_u_responsabbilt__fi_pro_eduri_g_all-implimentazzjoni_tal-li_i_tal-UE.pdf